Ассирия әсирлегендә булыу Израиль халҡының бөтөүенә килтерҙе, ә бына Вавилон әсирлеге йәһүд халҡының ҡәберстанына әйләнмәне. Киреһенсә мәжүсилек киң таралған халыҡтар араһында бер генә Илаһҡа ышаныуға табан беренсе аҙым яһала. 70 йылдан һуң киң күңелле Бөйөк Кир II указына ярашлы йәһүдтәр үҙ еренә ҡайтыу мөмкинлеген ала һәм Иерусалимда яңы Ғибәҙәтхана төҙөй.